pythainlp/thai_wikipedia_clean_20230101 huggingface dataset:
กันมีผลงานเพลงชิ้นแรก ในอัลบั้มเดอะสตาร์ 6 คือเพลง ระยะทำใจ นอกจากนี้แล้วกันยังได้มีผลงานมิวสิกวิดีโอครั้งแรก เพลง ระยะทำใจ และรวมถึงมิวสิกวิดีโอเพลง ยังไงก็รัก ที่ถ่ายทำร่วมกับเพื่อนๆ อีก 7 คน คือ ริท เรืองฤทธิ์, โตโน่ ภาคิน, เซน กรรฐกรฐ์, เกศ จิณภัค, เกรซ รัชย์ณมณทร์, ไอซ์ ณัฐพัชร์ และ เก่ง วาโย และกันได้ปล่อยเพลงที่ 2 เพลง หวังดีประสงค์รัก จากอัลบั้ม Vietrio &amp; Friends
อัลบั้ม กันเอง.
ในวันที่ 25 พฤศจิกายน 2553 อัลบั้ม กันเอง อัลบั้มเดี่ยวครั้งแรกในชีวิตของกัน ได้วางแผงเป็นวันแรก เพลงในอัลบั้มที่ได้รับการโปรโมตได้แก่ เฮ้อ เพลงที่ 3 ในชีวิตของกัน เพลงที่ 4 เพลง กันเอง เพลงที่ 5 เพลง ปลุกฉันได้ไหม
พ.ศ. 2554.
ละครเรื่องเรือนแพ.
ละครเรื่องเรือนแพออกอากาศเมื่อวันที่ 20 มิถุนายน - 9 สิงหาคม พ.ศ. 2554 เป็นผลงานละครเรื่องแรกในชีวิตของเขา มีความยาว 30 ตอน กำกับการแสดงโดย สันต์ ศรีแก้วหล่อ เป็นเรื่องราวโศกนาฏกรรมของเพื่อนรัก ที่สุดท้ายมิตรภาพ ความรัก และความผูกพันของเพื่อนต้องแตกหักลงในที่สุด ซึ่งแสดงร่วมกับ ภาคิน คำวิลัยศักดิ์, ยุกต์ ส่งไพศาล และบุษกร ตันติภนา ซึ่งกันได้ร้องเพลงเรือนแพ เพลงอมตะประกอบละครเรือนแพด้วย ละครเรื่องนี้ถือว่าประสบความสำเร็จในด้านรางวัลเพราะได้รับรางวัลเมขลา ครั้งที่ 24 ประจำปี 2554 จำนวน 2 รางวัล คือรางวัลมณีเมขลาดีเด่นยอดนิยม ประเภท ดารานำชายดีเด่นยอดนิยม (นภัทร อินทร์ใจเอื้อ) และรางวัล มณีเมขลาดีเด่นยอดนิยม ประเภท ละครดีเด่นยอดนิยม (เรือนแพ) และส่งให้ภาคิน คำวิลัยศักดิ์ คว้ารางวัลนักแสดงนำชายดีเด่น จากเวทีรางวัลโทรทัศน์ทองคำ ครั้งที่ 26 อีกด้วย
ถึงไหนถึงกัน คอนเสิร์ต.
24 - 25 กันยายน 2554 กันเปิดคอนเสิร์ตเดี่ยวเต็มรูปแบบครั้งแรกในชีวิต จำนวน 2 รอบ ณ รอยัลพารากอนฮอลล์ ด้วยเพลงเพราะกว่า 30 เพลง กันเป่าขลุ่ยโชว์เพลง “น้ำตาแสงใต้”, ชวน สน ส่งไพศาล มาบรรเลงเปียโนเพราะๆ ร้องเพลง “แค่คิดถึงกัน”, ครวญเพลง“เรือนแพ”กับคุณอาชรินทร์ นันทนาคร, ควงมัดหมี่-พิมพ์ดาว นางเอกคู่ขวัญจากละครเวที “สี่แผ่นดิน เดอะมิวสิคัล” มาโชว์เพลงซึ้ง “คิดถึง”, ดวลเมดเล่ย์ลูกทุ่งเมืองสุพรรณกับสาว เปา-เปาวลี, ฮากับ 3 หนุ่ม กัน-ริท-โตโน่ ที่งัดมุกเด็ดๆ มาเผากันเองบนเวที และปิดท้ายคอนเสิร์ตในเพลงซึ้งๆ “พยุง” และ “ข้างๆ หัวใจ” เพื่อขอบคุณแฟนๆ
ละครเวทีเรื่อง สี่แผ่นดิน เดอะมิวสิคัล.
เปิดการแสดง 30 พฤศจิกายน 2554 ถึง 24 มีนาคม 2555 จำนวน 101 รอบการแสดง ที่โรงละคร เมืองไทยรัชดาลัย เธียเตอร์ ละครเวทีที่ได้ถ่ายทอดความจงรักภักดีเรื่องหนึ่งที่ยังอยู่ในความทรงจำของประชาชนชาวไทย ผลงานละครเวทีเรื่อง สี่แผ่นดิน เดอะมิวสิคัล เป็นการเผยแพร่พระราชกรณียกิจของพระมหากษัตริย์ ให้ปวงชนชาวไทยได้ระลึกและตระหนักถึงพระมหากรุณาธิคุณที่ทุกพระองค์ทรงมีต่อพสกนิกรชาวไทย รวมถึงเพื่อร่วมฉลอง 100 ปีชาตกาลหม่อมราชวงศ์คึกฤทธิ์ ปราโมช ผู้ประพันธ์ และเป็นส่วนหนึ่งของผลงานเทิดพระเกียรติ เนื่องในพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 กำกับการแสดงโดย ถกลเกียรติ วีรวรรณ
กันรับบท คุณเปรม (วัยหนุ่ม) สำหรับ “แม่พลอย” ตัวละครเอกของเรื่อง (รับบทโดยสินจัย เปล่งพานิช) ชีวิตของเธอ มีเพียง “สถาบันพระมหากษัตริย์” ที่เป็นเครื่องยึดเหนี่ยวจิตใจและหัวใจที่เต็มเปี่ยมไปด้วยความจงรักภักดี ซึ่งในแต่ละรัชกาลต่างต้องประสบกับเหตุการณ์สำคัญมากมายในชีวิต เริ่มต้นเหตุการณ์เลิกทาส(รัชกาล 5) การรับอารยธรรมจากตะวันตก(รัชกาล 6) เหตุการณ์อภิวัฒน์ พ.ศ. 2475(รัชกาล 7) และสงครามโลกครั้งที่ 2(รัชกาล 8) จวบจนวาระสุดท้ายของแม่พลอยที่ได้เห็นพระบาทสมเด็จพระเจ้าอยู่หัวภูมิพลอดุลยเดช (รัชกาล 9) เสด็จฯ กลับมาเมืองไทย
ระหว่างช่วงเปิดการแสดง กันได้ล้มป่วยเป็นลำไส้อักเสบ จนอาเจียนระหว่างเล่น ในช่วงเช้าของวันพุธซึ่งเป็นวันทำการแสดง
ในปี พ.ศ. 2557 ทางซีเนริโอ ได้นำกลับมาจัดแสดงที่เมืองไทยรัชดาลัย เธียเตอร์อีกครั้ง เพราะเข้ากับสถานการณ์บ้านเมือง พร้อมเปลี่ยนนักแสดงใหม่เพื่อต้องการความแปลกใหม่ เริ่มแสดง 17 กรกฎาคม พ.ศ. 2557 ถึง 24 สิงหาคม พ.ศ. 2557 รวม 50 รอบ
และในปี 2560 ทางซีเนริโอ ได้นำกลับมาแสดงใหม่ในช่วงเดือนสิงหาคม เริ่มแสดง วันที่ 8 สิงหาคม 2560 ถึง 10 ธันวาคม 2560 รวม 63 รอบ (โดยไม่รวมรอบ Gala)
ในการนี้ สมเด็จพระเจ้าอยู่หัวมหาวชิราลงกรณ บดินทรเทพยวรางกูร ทรงพระกรุณาโปรดเกล้าโปรดกระหม่อมให้ พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จแทนพระองค์ทอดพระเนตรละครเวที "สี่แผ่นดิน เดอะมิวสิคัล" รอบปฐมทัศน์ วันที่ 8 สิงหาคม 2560
พ.ศ. 2556.
ละครโทรทัศน์เรื่อง คู่กรรม.
ในปี พ.ศ. 2556 กันยังมีผลงานละครที่ลงจอ เรื่อง คู่กรรม บทประพันธ์ ของ ทมยันตี รับบท วนัส ซึ่งเล่นร่วมแสดงกับ สุกฤษฎิ์ วิเศษแก้ว, หนึ่งธิดา โสภณ, ปวีณา ชารีฟสกุล, โฉมฉาย ฉัตรวิไล, จุตินันท์ ภิรมย์ภักดี, สรพงษ์ ชาตรี, สุพรรษา เนื่องภิรมย์, ภูริ หิรัญพฤกษ์, อุดมพร คชหิรัญ, กลศ อัทธเสรี, เกรียงไกร อุณหะนันท์, โอลิเวอร์ พูพาร์ท, อัจฉราพรรณ ไพบูลย์สุวรรณ, เป็ด เชิญยิ้ม, รอง เค้ามูลคดี, กรุง ศรีวิไล, ไปรมา รัชตะ, นิรุตติ์ ศิริจรรยา, พงศ์สิรี บรรลือวงศ์ และนักร้องน้องใหม่จาก The Star 8 ศุภัคชญา สุขใบเย็น, อติรุจ กิตติพัฒนะ กันได้ร้องเพลงคำสัญญา(เพลงแทนความรู้สึกจากละครคู่กรรม)ออกมาในปีเดียวกัน
พ.ศ. 2557.
ร้องเพลงประกอบภาพยนตร์อมตะเรื่อง "แผลเก่า".
22 กรกฎาคม 2557 ภาพยนตร์อมตะเรื่อง "แผลเก่า" ของผู้กำกับ"หม่อมน้อย - หม่อมหลวง พันธุ์เทวนพ เทวกุล"ได้ "กัน - นภัทร อินทร์ใจเอื้อ" มาถ่ายทอดบทเพลงอมตะของภาพยนตร์เรื่องนี้ในเพลง "เคียงเรียม" "แสนแสบ" "สั่งเรียม" และ "ลำนำแผลเก่า"
พ.ศ. 2558.
รายการ 4 โพดำ (4 กุมภาพันธ์ 2558 - 27 มกราคม 2559).
ออกอากาศครั้งแรกทางช่องวันเมื่อวันพุธที่ 4 กุมภาพันธ์ 2558 เวลาออกอากาศ ทุกวันพุธ 22:20 - 23:30 น. และ 22.15 - 23.25 น.
ละครทีวีเรื่องบัลลังก์เมฆ.
วันที่ 18 พฤษภาคม พ.ศ. 2558 - 10 สิงหาคม พ.ศ. 2558 กันได้มีผลงานการแสดงละครทีวีอีกครั้ง เรื่อง บัลลังก์เมฆ รับบท ปรก รุประมาณ กำกับการแสดงโดย สันต์ ศรีแก้วหล่อ ซึ่งเล่นร่วมแสดงกับ พิยดา จุฑารัตนกุล, ศรราม เทพพิทักษ์, ปฏิภาณ ปฐวีกานต์, สมชาย เข็มกลัด, เจษฏ์พิพัฒ ติละพรพัฒน์, ณัฐจารี หรเวชกุล, จุฑาวุฒิ ภัทรกำพล, ญานนีน ภารวี ไวเกล, เรวิญานันท์ ทาเกิด เป็นต้น บท ปรก รุประมาณ เป็นลูกชายคนรองที่เกิดกับเกื้อ ปรกเป็นลูกที่เจียมเนื้อเจียมตัวและเชื่อฟังแม่เสมอ แต่สุดท้ายเขาก็ต้องขัดใจแม่เพราะแม่สั่งให้เขาเลิกคบหากับนิชา แต่ปรกยังคงดื้อดึงจนได้แต่งงานกับนิชา โดยความช่วยเหลือของพ่อเกื้อ แต่ท้ายที่สุดปานรุ้งก็ไม่ยอมรับนิชาอยู่ดี
พ.ศ. 2559.
รายการ 4 โพดำ Super Show (7 กุมภาพันธ์ 2559 - 27 มีนาคม 2559).
จากรายการ 4 โพดำต่อมาเปลี่ยนชื่อรายการเป็น 4 โพดำ Super Show ออกอากาศทุกวันอาทิตย์ เวลา 20.15 - 21.45 น. ระหว่างช่วง 7 กุมภาพันธ์ 2559 - 27 มีนาคม 2559 และพักรายการไประยะหนึ่ง
รายการ 4 โพดำ FUN&amp;FIN (12 มิถุนายน 2559 - 17 กรกฎาคม 2559).
ต่อมาเปลี่ยนชื่อรายการเป็น 4 โพดำ FUN&amp;FIN ออกอากาศทุกวันอาทิตย์ เวลา 20.00 - 21.30 น. ระหว่างช่วง 12 มิถุนายน 2559 - 17 กรกฎาคม 2559 และพักรายการไประยะหนึ่ง
รายการ 4 โพดำ การละคร (3 ตุลาคม 2559-11 ธันวาคม 2560).
ต่อมาเปลี่ยนชื่อรายการเป็น 4 โพดำ การละคร ออกอากาศทุกวันจันทร์ เวลา 20.00 - 20.30 น. เริ่ม 3 ตุลาคม 2559
และตั้งแต่ 21 พฤศจิกายน 2559 เปลี่ยนเวลาออกอากาศเป็น 19.45 - 20.30 น. และตั้งแต่ 5 มิถุนายน 2560 - 18 ธันวาคม 2560 เปลี่ยนเวลาออกอากาศเป็น 19.15 - 20.00 น. และพักรายการไประยะหนึ่ง
ลมหายใจ เดอะมิวสิคัล.
ระหว่างวันที่ 4 สิงหาคม - 11 กันยายน 2559 ลมหายใจ เดอะมิวสิคัล เป็นละครเวทีในรูปแบบละครเพลง ประเภทจูคบ็อกซ์ มิวสิคัล (อังกฤษ: Jukebox Musical) ของบริษัท ซีเนริโอ จำกัดเป็นการร่วมมือของ ถกลเกียรติ วีรวรรณ ผู้สร้างและผู้กำกับละครเวทีชื่อดัง และบอย โกสิยพงษ์ นักร้องและนักแต่งเพลงคุณภาพ โดยนำเพลงที่ได้รับความนิยมของบอย โกสิยพงษ์ มาเรียบเรียงและถ่ายทอดในรูปแบบละครเพลงกำกับการแสดงโดย สันติ ต่อวิวรรธน์ เป็นเรื่องราวที่ว่าเมื่อชายคนหนึ่งที่คิดจะ "หยุด" ชีวิคอยู่กับ "ใคร" สักคนเพราะอยากที่จะสร้าง "Home" กับเธอ ด้วยความที่ "รักเธอทั้งหมดของหัวใจ" แต่เมื่อเกิดอุปสรรคขึ้นเพราะทั้งคู่ต้องอยู่ "ห่างไกลเหลือเกิน" เขาและเธอจะทำอย่างไรเพื่อที่จะผ่าน "ฤดูที่แตกต่าง" นี้ไปได้ และ "Live and Learn" เพื่อนที่จะมี "ลมหายใจ" ต่อไป นำแสดงร่วมกับ หนึ่งธิดา โสภณ ศักดิ์สิทธิ์ เวชสุภาพร และ ธนพร แวกประยูร
ต่อคำถามที่ว่าอยู่วงการมา 6 ปี เล่นละครเวทีมา 3 เรื่องรู้สึกยังไงกับศาสตร์ละครเวที เขากล่าวว่า เขาเล่นละครเวทีมา 3 เรื่อง แต่ 4 ครั้ง คือ สี่แผ่นดิน 2 เวอร์ชัน มิสไซง่อน และมาเรื่องนี้ อย่างตอนสี่แผ่นดิน 2 เวอร์ชัน เล่นรวมกันประมาณ 155 รอบ เพราะเวอร์ชันแรก เล่นเกิน 100 รอบ สำหรับผมรู้สึกว่า เสน่ห์ของละครเวทีอยู่ทั้งที่คนแสดงและคนดู อย่างคนแสดง ต้องแสดงออกมายังไง ที่ไม่ให้รู้สึกว่าตัวเองเล่นซ้ำๆ ในคำพูดเดิม บทเดิม แต่ต้องทำให้ตัวเองไม่รู้สึกเบื่อที่จะพูด แต่ต้องจำให้ได้ว่า เราแสดงอะไรออกไป สำหรับคนดู ก็จะได้ความรู้สึกว่าได้ดูอะไรใหม่ๆ ไม่เหมือนกันเลยสักรอบ เพราะแต่ละรอบ จะไม่เหมือนกันเลย ทั้งสำหรับคนแสดงและคนดู ผมว่าเสน่ห์ของละครเวทีอยู่ที่ การที่คนแสดงและคนดูมีความรู้สึกร่วมกัน ณ อารมณ์นั้น
25 พ.ค. 2559 ซึ่งในระหว่างที่ซ้อมละครเวทีเรื่องนี้ กันได้รับบาดเจ็บจากการเตะฟุตบอลแล้วเกิดอุบัติเหตุเอ็นข้อเท้าฉีก ต้องใส่เฝือกอยู่ประมาณ 1 เดือน
ได้รับคัดเลือกเป็นพรีเซ็นเตอร์รณรงค์ต่อต้านยาเสพติด ประจำปี 2559.
15 มิ.ย. 2559 กัน นภัทรได้รับคัดเลือกเป็นพรีเซ็นเตอร์รณรงค์ต่อต้านยาเสพติด ประจำปี 2559 จากสำนักงาน ป.ป.ส. โดยคัดเลือกบุคคลที่มีชื่อเสียง มีความประพฤติที่ดีและเป็นแบบย่างให้แก่เยาวชน โดยเฉพาะอย่างยิ่งต้องไม่มีประวัติยุ่งเกี่ยวกับ ยาเสพติด ร่วมกับศิลปินอีก 5 ท่าน ได้แก่ ป๋อ ณัฐวุฒิ สกิดใจ, ปุ๊กลุก ฝนทิพย์ วัชรตระกูล, เปาวลี พรพิมล เฟื่องฟุ้ง, เมสซี่เจ ชนาธิป สรงกระสินธ์ และ น้องณัชชา ณัชชาวีณ์ โกศลพิศิษฐ์
เป็นตัวแทนประชาสัมพันธ์จังหวัด จ. กิฟุ ประเทศญี่ปุ่น.
วันที่ 28 ก.ย.-2 ต.ค. 2559 นภัทรได้รับเกียรติจาก จ. กิฟุ ประเทศญี่ปุ่น ให้เป็นตัวแทนประชาสัมพันธ์จังหวัด โดยเดินทางไปสัมผัสบรรยากาศ ศิลปวัฒนธรรม สถานที่ท่องเที่ยวทางมรดกโลก อาหารญี่ปุ่น และกิจกรรมต่าง ๆเช่น เก็บแอปเปิ้ลที่ฟาร์ม ไหว้พระ ชมเทศกาลโคมไฟกระดาษที่ประทับใจและอบอุ่น ชมศิลปะท้องถิ่นต่างๆ ชมวิวธรรมชาติและสัมผัสวิถีชีวิตที่เรียบง่าย
เข้าพิธีอุปสมบท.
วันที่ 10 ธันวาคม 2559 นภัทรได้เข้าพิธีอุปสมบท มีกำหนด 15 วันเพื่อทดแทนคุณบุพการี ที่วัดโพธาราม จ.สุพรรณบุรี โดยก่อนถึงวันบวชยังมีงานที่ต้องรับผิดชอบอยู่หลายอย่าง แต่ก็ได้พยายามหาเวลาท่องบทสวดไปเรื่อยๆ และได้กล่าวขอขมาลาบวช ขออโหสิกรรมทุกๆท่านที่มีส่วนเกี่ยวข้องในชีวิต โดยตั้งใจจะบวชให้ยาย, ระลึกถึงคุณพ่อแม่และเพื่อถวายเป็นพระราชกุศลแด่พระเจ้าอยู่หัวรัชกาลที่9 วันที่ 10 ธันวาคม 2559 วันบวช มีพระธรรมพุทธิมงคล จากวัดป่าเลไลยก์วรวิหาร เป็นพระอุปัชฌาย์ ได้ฉายา 'อินฺทวํโส' (อิน-ทะ-วัง-โส) แปลว่า วงศ์ของพระอินทร์ หรือ เชื้อสายของพระอินทร์ โดยช่วงแรกจะจำพรรษาอยู่ที่วัดโพธาราม จากนั้นจะเดินทางไปจำพรรษาที่วัดป่าเลไลยก์วรวิหาร อ.เมือง จ.สุพรรณบุรี และช่วงท้ายจะไปจำพรรษาที่วัดราชบุรณราชวรวิหาร(วัดเลียบ) เชิงสะพานพระพุทธยอดฟ้า แขวงวังบูรพาภิรมย์ เขตพระนคร กรุงเทพมหานคร ซึ่งเป็นวัดที่ได้เคยอาศัยอยู่สมัยเรียนมัธยมที่โรงเรียนสวนกุหลาบวิทยาลัย และจะลาสิกขาที่วัดเลียบ ในงานแห่นาคจากบ้านไปยังอุโบสถวัดโพธาราม ระยะห่างจากบ้านประมาณ 1 กม.
พ.ศ. 2561.
รายการ 4 โพดำ The Battle (6 มกราคม 2561 - 26 พฤษภาคม 2561 ).
รายการ 4 โพดำ The Battle ออกอากาศทุกวันเสาร์ เวลา 21.15 - 22.15 น. รูปแบบรายการเป็นการแบ่งทีมออกเป็นสองทีม สลับกันไปในแต่ละสัปดาห์ เพื่อทำโชว์ร่วมกับแขกรับเชิญของทั้งสองทีม เพื่อมาแบทเทิลกันโดยให้ผู้ชมนห้องสงเป็นผู้ตัดสิน ทีมไหนที่แพ้ก็จะถูกลงโทษด้วยบทลงโทษของรายการ
รายการ 4 โพดำ (18 กรกฎาคม 2561 - 28 พฤศจิกายน 2561).
รายการ 4 โพดำ ออกอากาศทุกวันพุธ เวลา 21.20 - 22.20 น. ทางช่อง one31 สิ้นสุดรายการลงด้วยเหตุผลบางประการ
การร่วมงานเป็นพาร์ทเนอร์กับค่ายเพลงเลิฟอีส เอนเตอร์เทนต์เมนต์.
วันที่ 4 กุมภาพันธ์ 2561 บอย โกสิยพงษ์ ได้ใช้เวทีคอนเสิร์ต BOYdKO50th # 1 RHYTHM &amp; Boyd The Concert ประกาศว่า กันได้ย้ายสังกัดเพลงจากค่ายเอ็กแซ็กท์มิวสิคของ จีเอ็มเอ็ม แกรมมี่ มาอยู่ค่ายเลิฟอีสตั้งแต่วันที่ 4 กุมภาพันธ์เป็นต้นไป สร้างความตกตะลึงและความน่าสงสัยให้กับผู้เข้าร่วมคอนเสิร์ตและแฟนเพลงของนภัทรอย่างมากเนื่องจากว่าสัญญาเดิมที่ทำไว้กับเอ็กแซ็กท์ยังไม่หมดลง รวมถึงนภัทรยังมีรายการที่ออกอากาศอยู่ในช่องวัน และละครที่รอออกอากาศอีกไม่น้อย ภายหลังนภัทรได้ให้สัมภาษณ์กับผู้สื่อข่าวบันเทิงว่า ตนตัดสินใจย้ายค่ายเพลงเพราะเชื่อฝีมือและประสบการณ์ของคุณบอย โกสิยพงษ์ แต่ตนก็ยังคงทำงานอื่นๆ ที่ไม่ใช่งานเพลงร่วมกับเอ็กแซ็กท์อยู่ตามสัญญาที่มีอยู่เดิม เท่ากับว่านภัทรถือสัญญาทั้งหมดสองสัญญา คือสัญญางานแสดงกับเอ็กแซ็กท์ และสัญญางานเพลงกับเลิฟอีส
ละคร ลูกกรุง.
กันได้มีผลงานการแสดงละครทีวีอีกครั้ง เรื่อง ลูกกรุง รับบท รวิน บุญเจือ กำกับการแสดงโดย กรัณย์ คุ้มอนุวงศ์ ซึ่งเล่นร่วมแสดงกับ มารี เบิร์นเนอร์, ดอม เหตระกูล, วิลลี่ แมคอินทอช, รามาวดี นาคฉัตรีย์, ณัฏฐ์ เทพหัสดิน ณ อยุธยา, กุลมาศ ลิมปวุฒิวรานนท์, ณัฏฐ์ ทิวไผ่งาม, สุทธิพงษ์ วัฒนจัง, ภัณฑิลา วิน ปานสิริธนาโชติ, ชรัส เฟื่องอารมย์ เป็นต้น
บท รวิน บุญเจือ เป็นนักร้องเพลงลูกกรุงที่มีน้ำเสียงอันไพเราะเหมือนมีมนต์สะกด ได้มาพบรักกับ เพชรลดา (มารี เบิร์นเนอร์) ลูกสาวนายทหารชั้นผู้ใหญ่ ฐานะทางสังคมที่ต่างกัน กลายเป็นอุปสรรคขัดขวางความรักระหว่างเขาและเธอ ทั้งคู่จะฝ่าฟันอุปสรรคครั้งนี้ไปได้อย่างไร ห้ามพลาดเส้นทางความรักของ รวิน-เพชรลดา ผ่านบทเพลงลูกกรุงอันแสนไพเราะ ในละครฟอร์มยักษ์ลูกกรุง ออกอากาศวันแรก วันที่ 16 พฤษภาคม 2562 โดยออกอากาศทุกวันจันทร์ - พฤหัสบดี เวลา 20.10 น. ทาง ช่องวัน
รายการ The Golden Song เวทีเพลงเพราะ.
รายการ The Golden Song "เวทีค้นหานักร้องเสียงเพราะ ที่ถ่ายทอดบทเพลงทองคำ ได้กินใจคน 2019 ที่สุด!"
บทเพลงที่คุณคิดถึง จะกลับมาสร้างความตราตรึงให้คุณประทับใจอีกครั้ง ดนตรีใหม่ ร้องใหม่ และพิธีกรคู่ใหม่ ป้อง-เกลือ และสุดยอดทีมค้นหา Commentator "แม่เม้า, โจ้ สุธีศักดิ์, กบ สุวนันท์, กัน นภัทร" พร้อม "หนึ่ง จักรวาล" นั่งแท่น Music Director บนเวทีค้นหานักร้องเสียงเพราะที่มีน้ำเสียงกินใจคนยุค 2019 เวทีประกวดร้องเพลงไทย-สากล ที่ทุกเพลงดังในอดีต จนถึงปัจจุบัน จะถูกนำมาขับขานพร้อมการเรียบเรียงดนตรีใหม่ ทั้งเพลงลูกกรุง เพลงสุนทราภรณ์ เพลงละคร หรือเพลงละครเวทีให้เพราะจับจิต ฟังจับใจมากขึ้น เต็มอิ่มกับวันวานที่กำลังจะหวนกลับมา ออกอากาศทุกวันอาทิตย์ เวลา 18.30 น. ทางช่อง One31HD
ละคร ผู้ใหญ่สันต์ กำนันศรี.
กันได้มีผลงานการแสดงละครทีวีอีกครั้งเรื่อง เรื่อง ผู้ใหญ่สันต์ กำนันศรี รับบท โอ่ง กำกับการแสดงโดย พงษ์ศักดิ์ ฉิมเจริญ ซึ่งแสดงร่วมกับ ศักดิ์สิทธิ์ แท่งทอง , สุจิรา อรุณพิพัฒน์ , ภาลฎา ฐิตะวชิระ , ภูศิลป์ วารินรักษ์ , ฮาย ชุติมา , รุ่งรดา รุ่งลิขิตเจริญ , เกริก ชิลเลอร์ , วราวุธ โพธิ์ยิ้ม , อรภัสญาน์ สุกใส , ตี๋ ดอกสะเดา , จตุรงค์ มกจ๊ก , วรินทราย เจียรนันทรานนท์ ,
และ องุ่น ดวลเพลงชิงทุน
บท โอ่ง เป็นเกษตรกรหนุ่มนักพัฒนา หน้าหล่อ เสียงใส ขวัญใจชาวดอนแจ่ม นักศึกษาจบใหม่ต้องการมาพัฒนาบ้านเกิด ที่ตำบลดอนแจ่ม ที่มีผู้ใหญ่สันต์ และกำนันศรี สองผู้นำชุมชนคู่กัดเป็นผู้ดูแล โดยที่กำนันศรี เป็นแม่ของโอ่ง และเรื่องราวความรัก ระหว่างโอ่ง กับวิว หลานสาวของผู้ใหญ่สันต์ กับยอร์ช หนุ่มอารมณ์ดีขี้กวน ลูกของเฮียย้ง เจ้าของโรงสีภายในชุมชน ที่คอยสร้างปัญหาโดยการปั่นหัวชาวบ้านให้ต่อต้านแผนการพัฒนาดอนแจ่ม งานนี้จึงต้องระดมคนรุ่นใหม่เข้ามาบริหารจัดการและให้ความรู้แก่ชาวบ้าน พร้อมต่อสู้กับนายทุนหน้าเลือดให้หมดไปจากชุมชน เรื่องราวสุดชุลมุนวุ่นวายของชาวดอนแจ่มจึงเกิดขึ้น โดยออกอากาศทุกวันจันทร์-วันพฤหัสบดี เวลา 1 ทุ่มตรง เริ่มออกอากาศตอนแรก วันจันทร์ที่ 3 พฤษภาคม ทาง ช่องวัน
การย้ายสังกัดในการทำเพลงไปค่ายเลิฟอีส เอนเตอร์เทนต์เมนต์.
จากที่กันได้มาร่วมงานกับทางเลิฟอีส เอนเตอร์เทนเมนต์ เมื่อปี 2561 ภายหลังทางเลิฟอีส ได้มีการยุติบทบาทการทำงานของบอย โกสิยพงษ์ และได้มีการแต่งตั้งกรรมการบริษัทเป็น เทพอาจ กวินอนันต์ จึงทำให้กัน ได้เซ็นสัญญาใหม่กับทางเลิฟอีส เอนเตอร์เทนเมนต์อีกครั้ง ในฐานะศิลปินเต็มตัวกับทางเลิฟอีส ซึ่งผลงานในด้านเพลง ทางเลิฟอีสจะเป็นผู้ดูแลทั้งหมด ส่วนด้านของการแสดงและผลงานอื่น ๆ ยังคงเป็นช่องวัน 31 เป็นผู้ดูแล
ในวันที่ 4–9 ตุลาคม พ.ศ. 2565 นภัทรได้แสดงใน "Jaymart Group Presents หมู่ 2" ของอุดม แต้พานิช ที่ทรู ไอคอน ฮอลล์ในไอคอนสยาม
กัน นภัทรชอบถ่ายภาพ ดูหนัง อ่านหนังสือ ซ้อมดนตรี ร้องเพลง เขียนเพลง ท่องเที่ยวในสถานที่แนวธรรมชาติ สะสมโมเดลและรองเท้าฟุตบอล ดูแลยายที่ชรา ทำบุญและช่วยเหลือสังคม
เกี่ยวกับการถ่ายภาพ กัน นภัทร เผยว่าช่วงหลังชอบถ่ายรูป เพราะอยากลองกล้อง และได้ใช้เทคนิคใหม่ๆ ในการถ่าย เลยไปถ่ายตามสถานที่ต่างๆ ล่าสุดเพิ่งไปเที่ยวเขาค้อกับพี่สาวและน้องชาย ก็ได้ลองถ่ายมุมใหม่ๆ วิวสวยๆ ก็ไม่ได้จำเพาะเจาะจงนางแบบ นายแบบ ถ่ายใครก็ได้ แต่ถ้ามีคนมาจ้างจ่ายตังให้เป็นช่างภาพจริงจัง คงไม่รับถ่าย เพราะไม่ได้ฝีมือดีอะไรขนาดนั้น อยากทำเป็นงานอดิเรกมากกว่า
ส่วนโมเดลนั้นกัน นภัทรเริ่มต้นสะสมโดยบังเอิญ “วันนึงเราได้ไปทำงานที่ญี่ปุ่น ก็ไปเดินชอปปิงที่ร้านล็อฟท์ แล้วก็เจอกล่องโมเดลไอรอนแมน เห็นครั้งแรกก็ชอบมาก เพราะว่ารายละเอียดเหมือนและสวย เป็นรุ่นฮิต ผมซื้อมาตอนนั้นประมาณ 30,000 เยน คนรู้จักก็บอกเราว่ารุ่นนี้ที่ญี่ปุ่นมือ 1 ขาย 50,000 เยน กลายเป็นว่าเราได้ของถูกมา อีกอย่างเราคิดว่าของพวกนี้เก็บไว้น่าจะมีมูลค่าขึ้นมาอีก เลยเริ่มสะสมมาเรื่อย ๆ ครับ ส่วนโมเดลแฮร์รี่ พอตเตอร์ ตัวนี้เราซื้อมาเพราะเราชอบตัวแฮร์รี่ อยู่แล้ว และประทับใจที่ว่าตัวนี้สาวๆ ชอบเยอะ ตอนนี้ผมมีตัวรอนแล้วก็รอเฮอร์ไมโอนี่ ก็ดูน่ารักดีครับ
สำหรับทรานซ์ฟอร์เมอร์ตัวโมเดลนี้มาจากประเทศญี่ปุ่น แต่คนไทยนำมาทำสีใหม่ ที่ผมประทับใจคือเราทำให้ตัวพลาสติกที่ราคาไม่แพงมากกลายเป็นโมเดลที่มูลค่ามากขึ้นด้วยการทำสีใหม่ ให้ดูเหมือนเป็นเหล็กจริง ๆ เป็นสีเหมือนในภาพยนตร์ ส่วนโมเดลไอรอนแมนนี้เป็นชิ้นที่ 2 ของผม ก็ไปเจอร้านแถวสะพานเหล็ก เป็นของที่เขารับมาขายจากฮ่องกงอีกที จำได้ว่าตอนนั้นตื่นเต้นมากเพราะในร้านมีโมเดลเยอะ และตัวไอรอนแมนนี้ก็เป็นลิมิเต็ดอีกตัวด้วย เป็นรุ่นแบทเทิลดาเมจ คือไม่สวยเหมือนทั่วไป ผ่านการรบมาแล้ว ตอนแรกผมไม่รู้ก็ถามเขาว่าทำไมตัวนี้เก่าจังเลย มันเป็นมือ 2รึเปล่า ทางร้านก็บอกว่าไม่ใช่ มันเป็นมือ 1 ที่ผ่านการไปรบ เลยถูกใจเราครับ
ส่วนใหญ่ผมไปดูโมเดลที่สะพานเหล็ก แถวนั้นมีร้านเยอะเลย แต่เราต้องเลือกของให้ดี ดูว่าตัวไหนเป็นของแท้ ก็มีบางตัวที่ผมชอบมาก อยากได้แต่เขาไม่ขาย คือบางร้านก็ไม่ใช่คนขายที่เน้นกำไรอย่างเดียว เป็นคนขายที่เป็นนักสะสมเหมือนกัน ซึ่งผมประทับใจมาก เพราะแม้ของมันจะหายาก สวยจริง แต่เขาก็ยังขายในราคาปกติกับเรา แต่เขาจะบอกว่าฝากเก็บด้วย เพราะของเหล่านี้ถ้าเราอยากขายในอนาคต เขาก็พร้อมกลับมาซื้อกลับไป แต่เขาอยากมอบสิ่งที่เขาชอบให้เราเก็บไว้ดี ๆ เหมือนแบ่งปันความสุขกันครับ
โมเดลที่ได้มายากที่สุด คือเครื่องหมายแบทแมนซึ่งมีเพียง 150 ชิ้น ทั่วโลก และได้มาประเทศละ 30 ชิ้น พี่คนขายเขาก็วางไว้ที่ร้าน ผมก็บอกว่าสวยจัง คนขายก็บอกว่าเอาอีกแล้ว ชอบจริงของที่ไม่ขายเนี่ย เราเลยส่งรูปตู้สะสมโมเดลที่บ้านให้พี่เขาดูว่าตู้นี้มีแบทแมนทุกตัวเลย ทั้งรถและตัวโมเดล ถ้าผมมีเครื่องหมายชิ้นนี้ไปวางอีกนะพี่ มันจะดูเข้ากันมาก และเขาก็ยอมขายให้เรา ตัวที่แพงสุดราคาอยู่ที่ 70,000 กว่าบาทครับ เป็นตัวทรานซ์ฟอร์เมอร์ตัวใหญ่ ผมสั่งข้ามเรือมาจากอเมริกา ตัวนี้ไม่ใช่งานแบบที่เราสะสมทั่วไป รายละเอียดเขาดี เหมือนจริงและสวยมากครับ
ตอนนี้ผมชอบงานไซด์ โชว์ ที่อลังการและยิ่งใหญ่กว่า ส่วนใหญ่ผมมีแบบฮอต ทรอย คือดัดท่าได้ เป็นเหมือนของเล่น และเพิ่งรู้ว่าโมเดลแบบนี้ราคาไม่ตก ตอนนี้ผมมีหลายตัวแล้วเหมือนกัน ทั้ง อวตาร ไอรอนแมน ซึ่งผมซื้อมือสองทั้งนั้น และเวลาที่ซื้อมือสองราคามันจะแพงกว่าตอนที่ซื้อในตอนแรกด้วย ของพวกเรานี้จึงสามารถซื้อไว้เพื่อขายเก็งกำไรต่อได้ครับ ส่วนการเก็บรักษาต้องเริ่มตั้งแต่การออกแบบตู้ให้ฝุ่นเข้าไปได้น้อยที่สุด ผมเลือกใช้เป็นตู้กระจก และพอเราเห็นฝุ่นมาเกาะที่พื้นตู้ ก็เช็ดทำความสะอาด โมเดลแต่ละตัวก็ต้องค่อย ๆ เช็ด บางตัวเช็ดด้วยผ้าไม่ได้ ต้องใช้แปรงปัดเอาครับ
ถามว่าผมเหมือนโมเดลตัวไหน จริง ๆ เลือกยากนะ แต่ผมชอบไอรอนแมนเพราะเขามีความทะเยอทะยาน มีความสามารถ ผมชอบในความสามารถของเขาที่ไม่หยุดพัฒนาตัวเอง ศึกษาคิดค้นเทคโนโลยีใหม่ ๆ ที่จะทำให้หุ่นยนต์ไอรอนแมนของเขาอัพเกรดขึ้นไปเรื่อย ๆ ดังนั้นผมเลยคิดว่าการที่ตัวเองมีความพยายามและอยากทำให้ได้ ก็มีส่วนคล้าย “โทนี่สตาร์ค” เหมือนกัน
สิ่งที่ได้จากการสะสมคือเรามีความสุขที่เราเริ่มแกะกล่อง ตั้งแต่เรามามองมันว่าเราจะจัดท่าทางยังไงดีให้ดูสมาร์ท น่ามอง เวลาที่เพื่อน ๆ มาเห็นเขาจะได้ชม นี่เป็นสิ่งที่เรามีความสุข และผมก็มีความสุขทุกครั้งเวลาที่เราเหนื่อย ๆ เราก็มานั่งมองโมเดลที่สะสม มันเป็นสิ่งที่มีค่าในความรู้สึกผม โอเคเราโตแล้วและโมเดลพวกนี้ก็เป็นของเล่น แต่ผมก็ยังรู้สึกว่า ของเล่นบางอย่างมันมีมูลค่าทางใจ เวลาที่เราอยากกลับไปสู่วัยเด็ก โมเดลเหล่านี้ก็สามารถพาเราย้อนกลับไปได้ครับ”
ทางทะลุระหว่างหลอดเลือดแดงและดำ
ทางทะลุระหว่างหลอดเลือดแดงและดำ  เป็นทางเชื่อมต่อที่ปกติไม่ควรมีระหว่างหลอดเลือดแดงและหลอดเลือดดำ อาจพบแต่กำเนิด หรือเกิดจากพยาธิสภาพเช่นการบาดเจ็บ การกัดเซาะของหลอดเลือดแดงโป่งพอง หรือได้รับการผ่าตัดสร้างขึ้นมาก็ได้
Arteriovenous fistula
กรรฐกรฐ์ หล่อเสถียรธารี หรือ เซน เดอะสตาร์ เป็นนักร้องชาวไทย เป็นที่รู้จักจากการแข่งขันรายการ เดอะสตาร์ ค้นฟ้าคว้าดาวปี 6
กรรฐกรฐ์ หล่อเสถียรธารี (ชื่อเดิม:ปฏิภาณ หล่อเสถียร) หรือ เซน เกิดเมื่อวันที่ 11 ตุลาคม พ.ศ. 2533 จังหวัดเชียงราย เป็นบุตรของนายพงศักดิ์ หล่อเสถียร ในวัยเด็กครอบครัวของเซนมีธุรกิจเปิดร้านตัดเสื้อในตลาด แต่เนื่องจากผลของเศรษฐกิจตกต่ำทำให้ร้านต้องปิดกิจการลง อีกทั้งสถานะการเงินของครอบครัวไม่สู้ดี ทำให้พ่อแม่ของเซนต้องเข้ามาหางานในกรุงเทพส่วนเซนอาศัยอยู่กับญาติที่อำเภอพาน จังหวัดเชียงราย เซนจบการศึกษาชั้นมัธยมศึกษาจากโรงเรียนพานพิเศษพิทยา จังหวัดเชียงราย เดิมทีเซนศึกษาระดับปริญญาตรี ปี 1 สาขาคอมพิวเตอร์ธุรกิจ มหาวิทยาลัยราชภัฏเชียงใหม่แต่เนื่องจากสถานะการเงินทางครอบครัวไม่ค่อยดี เซนจึงต้องทำงานเป็นพนักงานร้านไอศกรีมเพื่อหาเงินส่งตัวเองเรียน ต่อมาเซนได้เข้าร่วมการแข่งขันเดอะสตาร์ ค้นฟ้าคว้าดาวปี 6และผ่านการคัดเลือกเป็น 8คนสุดท้าย ได้มีหมายเลขประจำตัวคือหมายเลข 5 ตลอดการแข่งขันเซนถือเป็นคนหนึ่งที่มีแฟนคลับหนาแน่น ทำให้คะแนนโหวตของเซนอยู่ในอันดับต้นๆ อย่างไรก็ตามเซนต้องออกจากการแข่งขันในสัปดาห์ที่ 5 เนื่องจากมีคะแนนโหวตน้อยที่สุด และได้ตำแหน่งรองชนะเลิศอันดับที่ 3 ไปครอง ภายหลังจากการแข่งขันเซนได้ย้ายเข้ามาอยู่ในกรุงเทพเพื่อความสะดวกในการทำงาน ปัจจุบันกำลังศึกษาระดับปริญญาตรี คณะนิเทศศาสตร์ มหาวิทยาลัยรังสิต เขาเป็นคนที่มีนิสัยเป็นกันเอง ทำให้เป็นที่รักของแฟนคลับอย่างมาก
เซนมีผลงานหลังจากการแข่งขันมากมายและหลากหลายรูปแบบมากคนหนึ่งจากเวทีเดอะสตาร์ ทั้งงานเพลงซึ่งได้มีผลงานอัลบั้มคู่กับ ริท เดอะสตาร์ นอกจากนั้นยังมีซิงเกิ้ลเพลง"คบซ้อน" ในอัลบั้มThe Eightอัลบั้มพิเศษรวมศิลปินของExact ซึ่งกระแสตอบรับในงานเพลงของเซนอยู่ในระดับดี ในด้านการแสดง เซนได้มีละครเวที เรื่องเล่าคืนเฝ้าผี เป็นละครเวทีเรื่องแรกของเขา ซึ่งได้กระแสตอบรับดีมาก ได้มีการเพิ่มรอบการแสดงให้มากขึ้นและจะกลับมาแสดงอีกครั้งในเดือนพฤษภาคม ปี 2555 ส่วนเซนได้ได้รับคำชมเรื่องการแสดงอย่างล้นหลามจากคนดังในวงการและคนดู นอกเหนือจากนั้นเซนยังได้มีโอกาสแสดงภาพยนตร์เรื่อง สมอลล์รู กูแนว ผลงานภาพยนตร์ซึ่งมีพจน์ อานนท์เป็นผู้อำนวยการสร้าง ซึ่งจะเข้าฉายในวันที่ 9 มิถุนายน พ.ศ. 2554 และในวันที่ 5 เมษายนนี้ ละครเรื่องดอกโศก ที่เซน และรุ่นน้องจากการแข่งขันเดอะสตาร์ ค้นฟ้าคว้าดาวปี 7 อีก 2 คน คือ ธัญญรัศม์ ไตรสุทธิวงษ์ และ อิษฎ์อาณิก อินทรสูต ร่วมแสดงนั้นจะได้ออกอากาศทางโทรทัศน์กองทัพบกช่อง 5 อีกด้วย
เดอะสตาร์ ค้นฟ้าคว้าดาวปี 6.
กรรฐกรฐ์ ได้เข้ามาประกวดรายการ เดอะสตาร์ ค้นฟ้าคว้าดาวปี 6 เป็นตัวแทนภาคเหนือ ได้รับหมายเลขรหัส *5
เพลงที่ใช้ในการแข่งขัน.
ปฏิภาณได้ออกจากการแข่งขัน เมื่อสัปดาห์ที่ 5 เนื่องจากมีคะแนนโหวตน้อยที่สุด
โซระมาเมะ พีสึเกะ
ซาร์ลา-ลา-กาเนดา
ซาร์ลา-ลา-กาเนดา  หรือเรียกสั้น ๆ ว่า ซาร์ลา เป็นเมืองในจังหวัดดอร์ดอญในแคว้นนูแวลากีแตน ประเทศฝรั่งเศส ตั้งอยู่ทางตะวันตกเฉียงใต้ของประเทศ ในอดีต ซาร์ลาและกาเนดาเคยเป็นเมืองต่างหากก่อนที่จะรวมเป็นเทศบาลเดียวกันใน ค.ศ. 1965
เมืองซาร์ลา-ลา-กาเนดาเป็นเมืองที่มีความสวยงามที่สุดเมืองหนึ่งของแคว้นนูแวลากีแตน และเป็นเมืองที่ยังคงรักษารูปทรงสถาปัตยกรรมของเมืองในยุคกลางอยู่
ซาร์ลา-ลา-กาเนดาเป็นที่ตั้งของมหาวิหารแซ็ง-ซาแซร์โดแห่งซาร์ลา
ดอม (จังหวัดดอร์ดอญ)
ดอม (, ฟังเสียง; ) เป็นเมืองหลวงของจังหวัดดอร์ดอญในแคว้นอากีแตน ประเทศฝรั่งเศส ตั้งอยู่ทางตะวันตกเฉียงใต้ของประเทศ
ดอมก่อตั้งขึ้นโดยพระเจ้าฟิลิปที่ 3 แห่งฝรั่งเศส ตัวเมืองที่ตั้งอยู่บนเนินสูงเป็นเมืองที่มีความสวยงามที่สุดเมืองหนึ่งของแคว้นอากีแตน และเป็นเมืองที่ยังมีกำแพงล้อมรอบและคงรักษารูปทรงสถาปัตยกรรมของเมืองในยุคกลางอยู่เป็นอย่างดี
ลาร็อก-กาฌัก
ลาร็อก-กาฌัก (, ; ) เป็นหมู่บ้านในจังหวัดดอร์ดอญ แคว้นอากีแตน ประเทศฝรั่งเศส ที่ตั้งอยู่ทางตะวันตกเฉียงใต้ของประเทศ
ลาร็อก-กาฌักที่ตั้งอยู่ริมฝั่งแม่น้ำดอร์ดอญเป็นเมืองที่มีความสวยงามที่สุดเมืองหนึ่งของแคว้นอากีแตน
La Roque-Gageac
ริชาร์ด โรเจอรส์
เปาลู เมงจิส ดา รอชา
เปาลู เมงจิส ดา รอชา (; 25 ตุลาคม ค.ศ. 1928 – 23 พฤษภาคม ค.ศ. 2021) เกิดเมื่อวันที่ 25 ตุลาคม ค.ศ. 1928 ที่เมืองวีตอเรีย รัฐเอสปีรีตูซังตู เป็นสถาปนิกชาวบราซิล เคยได้รับรางวัลมีสฟานเดอร์โรห์ (2000) และรางวัลพริตซ์เกอร์ (2006)
เปาลูศึกษาที่วิทยาลัยสถาปัตยกรรมแห่งมหาวิทยาลัยเพรสไบทีเรียแมกเคนซี  จบการศึกษาในปี ค.ศ. 1954 มีงานส่วนมากในบราซิล เมงจิส ดา รอชาเริ่มมีผลงานออกแบบอาคารตั้งแต่ปี ค.ศ. 1954 ส่วนใหญ่สร้างจากคอนกรีต มีวิธีที่เรียกว่า "Brazilian Brutalism" ในลักษณะก่อสร้างราคาถูกและเร็ว เขามีผลงานการออกแบบอาคารที่โดดเด่นในเซาเปาลูมากมายหลายอาคาร และเป็นที่ยอมรับอย่างกว้างขวางว่าเป็นผู้ทำให้เมืองดีขึ้นและมีชีวิตชีวา
เมงจิส ดา รอชาเคยเป็นศาสตราจารย์ด้านสถาปัตยกรรมที่มหาวิทยาลัยเซาเปาลูจนถึงปี ค.ศ. 1998
เปาโล เมนเดส ดา รอสชา
เปาโล เมนเดส ดา โรคา
โพสต์บริตป็อป
โพสต์บริตป็อป  เป็นแนวเพลงย่อยของออลเทอร์นาทิฟร็อกจากอังกฤษที่เกิดขึ้นในช่วงปลายยุค 1990 และ 2000 ซึ่งต่อจากบริตป็อปยุคแรก ที่ได้รับอิทธิพลจากพัลป์ โอเอซิสและเบลอ ในด้านการเขียนเนื้อเพลงแบบอังกฤษได้ลดลงบ้าง หันมาเพิ่มดนตรีอินดี้แบบอเมริกันมากขึ้น แล้วก็มีดนตรีทดลองเข้ามาด้วยเช่นกัน วงโพสต์บริตป็อปได้เกิดขึ้นมาและมีชื่อเสียงขึ้นมาเช่น เรดิโอเฮดและเดอะเวิร์ฟ ที่ทำให้บริตป็อปเสื่อมคลาย วงใหม่ๆต่อมาก็เช่น แทรวิส สเตอรีโอโฟนิกส์ ฟีดเดอร์และโคลด์เพลย์ ที่ประสบความสำเร็จไปทั่วโลกมากกว่าวงบริตป็อปยุคแรกและประสบความสำเร็จมากที่สุดในช่วงปลายปี 1990 และต้นยุค 2000
กริน อักษรดี
กริน อักษรดี (ชื่อเล่น: กิ๊บ) เป็น นักพากย์ ชายชาวไทย ปัจจุบันได้มาพากย์เสียงให้กับทาง โรส มีเดีย แอนด์ เอ็นเตอร์เทนเมนท์, ไทก้า ไทยพีบีเอส และ โมเดิร์นไนน์ทีวี เป็นต้น พี่กิ๊บมักจะได้พากย์เสียงตัวเอกวัยรุ่นอยู่ประจำเสมอและยังมีผลงานพากย์หนังภาพยนตร์หลายเรื่องเป็นเจ้าของเสียงพากย์ ไชอา เลอบัฟ
การ์ตูนญี่ปุ่น.
พาราไดซ์คิส (วิซเน็ทเวิร์ก) รับบทเป็น จอร์จ (โจจิ)
Appleseed สงครามล้างเผ่าพันธุ์มนุษย์จักรกล (ไทก้า) รับบทเป็น มิยาโมโตะ โยชิสึเนะ, ตัวประกอบอื่นๆ
ซามูไรเซเว่น (ไทก้า) รับบทเป็น คัตสึชิโร่
อควอเรี่ยน สงครามหุ่นศักดิ์สิทธิ์ (ไทก้า) รับบทเป็น ซิริอุส เดอ อลิเซีย
อิทธิฤทธิ์พิชิตมายา (ไทก้า) รับบทเป็น อัลเวส
แอร์เกียร์ ขาคู่ทะลุฟ้า (ไทก้า) รับบทเป็น อิกกิ
ดีเกรย์แมน (ไทก้า) รับบทเป็น คันดะ ยู
ยูกิโอ ดูเอลมอนสเตอร์ (ไทก้า) รับบทเป็น บาคุระ เรียว, เปกาซัส เจ ครอว์ฟอร์ด (ในภาค คืนชีพมังกรล้างโลก)
เจ้าหนูนักซิ่งสิงห์ภูเขา (โรส) รับบทเป็น ซาเมจิมะ งะบุ
คิราริ สาวใสหัวใจเกินร้อย (โรส) รับบทเป็น คาซามะ ฮิโรโตะ
คิบะ ศึกอภินิหารข้ามภพ (โรส) รับบทเป็น เซ็ด